Written by webmeester on September 12, 2008 . Posted in Preekstudies
Ek hoop dat dit wat ons beplan, vir jou van groot waarde gaan wees.
'n onlangse gesprek met Eddie Orsmond en Johan Botha, die
eindredakteurs van die Preekstudies met liturgiese voorstelle, gebaseer
op die leesrooster vir lidmate, (daar word jaarliks ongeveer 1 000 van
hierdie bundels gebruik) het dit duidelik geword dat die preekstudies
in opsigte versterk kan word.
preke tussen 8 en tot soveel as 20 maande voor dit gepreek word,
geskryf word, ontbreek dit (normaalweg) aan aktualiteit. As ons dít sê,
doen ons egter geensins afbreuk aan baie goeie eksegese, hermeneutiek
asook sinvolle preekvoorstelle in hierdie bundel nie.
wil tog poog om die tersaaklike weeklikse teksgedeelte te lees, nie
soseer met die oog op die prediking nie – alhoewel dit uiteraard
belangrik is – maar eerder met die oog op die gemeente. Wat dink ons
wil dit op "daardie oomblik" vir die gemeente sê.
wil met die teksgedeelte voor ons vra: Wat is huidig in die wêreld/in
ons land aan die gebeur? Wat is dit wat ons veral in gebed na God toe
wil bring? Ons wil die Bybel dus lees met die koerant oop langs ons.
Die prediking moenie net die deurgee van "teoretiese" inligting wees
nie – dit moet aktuele kommunikasie wees!
is besig om 'n paneel van 8 persone uit die NG Kerk familie te
identifiseer om 'n klompie kort (hoogstens 2 bladsye) aktuele
aantekeninge oor die spesifieke teksgedeelte van elke week te skryf.
opdrag is: As jý die spesifieke tersaaklike teks moet preek met dit wat
in die wêreld rondom jou gebeur, hoe sal jy die bestaande preekstudie
aanpas. Hoe sal jy vanuit die teksgedeelte kommentaar op die gebeure
van die dag lewer.
bedoeling is nie dat hulle weer van voor af eksegese daaroor doen nie.
Dit moet ook nie teenoor die bestaande preekstudie staan nie, alhoewel
hulle met verduideliking tog "ander lyne"' sou kon optel. En as hulle
liturgies kreatiewe voorstelle sou kon maak nav hul kommentaar, sal dit
uiteraard 'n groot bonus wees!
Sodra ons die groep van 8 gefinaliseer het, sal ons hul name bekendmaak.
Ons beplan om Maandag 11 Augustus hiermee af te skop. Die inligting sal daarvandaan elke Maandag (middaguur) beskikbaar wees.
jy voorstelle of gedagtes hieroor het – veral dalk later 'n mooi
gedagte of verhaal wat hierdie kommentaar verder kan versterk, reageer
asseblief. Dit kan vir ons almal van groot waarde wees.
Dan gesels ons weer!
Chris Jones (ns Eddie Orsmond, Johan Botha en Coenie Burger)
Written by Frederick on September 12, 2008 . Posted in Gemeentes
Die bedoeling met die blog is om met wie ookal wil in gesprek te tree oor my ervarings met gemeentes soos wat hulle oor my pad kom. Dikwels sal daar meer vrae wees as antwoorde maar met die bedoeling om gesprek aan die gang te sit. Ek vermoed dit sal meestal verwonderinge wees oor wat in gemeentes so onder ons neuse gebeur. Na 'n dekade se intensiewe werk met gemeentes as fasiliteerder, let wel nie konsultant nie daarvoor weet ek eenvoudig te min, is ek meer as te vore gefasineer deur wat in gemeentes gebeur. Ek bly eenvoudig byna daagliks verras ten diepste oor hoe die Here deur sy Woord en Gees mense inspireer om selfloos te lewe, 'n tweede myl te loop, dieper te luister as die eerste keer, op te offer al is daar geen ooglopende dividende nie, alles dinge wat ek in my eie lewe moeilik vind om te doen.
Met padlangs bedoel ek ook dat dit op die grond eerste gedagtes gaan wees van wat ek ervaar, gelees het, oor wonder en my verwonder.
Ek hoop daar sal van julle wees wat lus het om te deel in hierdie padlangse gesprek en dit sal aanvul met julle eie verwonderinge en vrese. Ek sien baie uit na julle opmerkings
My pad kruis gister met 'n predikant wat in Mosambiek werk. Sy opmerkings oor die Afrika kultuur waarin Hy die evangelie bring, het my weer laat dink oor my twee-gesprek met Roelf en ander oor die weerstand teen verandering. Ek dink daar is ook 'n ander vorm van werstand wat nie in die eerste plek met transformasie te make het nie maar wel met die Evangelie. Op 'n vreemde manier is ek bevry toe ek hiervan 'n paar maande gelede in Andrew F. Walls se
The Cross-Cultural Process in Christian History (2005 Orbis Books) gelees het oor sy teorie van die vertaling van die evangelie in 'n bepaalde kultuur.
In 'n neutedop is Walls se argument die volgende: Die evangelie wat verkondig word in 'n bepaalde kultuur kan nie anders as om in daardie kultuur vertaal te word nie. Daar kan tog nie met die mense binne die bepaalde kultuur gekommunikeer word sonder om die boodskap van die evangelie in daardie bepaalde kultuur te "vertaal" nie. Natuurlik beteken dit ook dat die kultuur op sy beurt weer die Evangelie vertaal. In 'n bepaalde kultuur sal aspekte van die evangelie makliker begryp word, terwyl ander aspekte weer moeiliker ingang vind in die kultuur. Sendingkundiges vertel dat daar soms eenvoudig nie woorde in 'n bepaalde taal is om begrippe van die Bybel mee te vertaal nie.
Daar vind dus 'n wydersydse vertaling van die Evangelie en die kultuur plaas. Verder se Walls op voetspoor van Newbigin, is daar natuurlik bepaalde kulture wat meer weerstandig is tot die evangelie as ander… en dan die sinnetjie wat ek lank an gekou het, van al die kulture wat aan hom bekend is, is die Westerse kultuur die mees weerstandige kultuur ten opsigte van die waardes van die Evangelie! Want sien, se Walls, ons moet verstaan dat Europa, die kontinent wat geboorte gegee het aan die Westerse kultuur soos wat ons dit vandag ken, het vir die Christendom gekies, maar nie noodwendig vir die Evangelie nie!
Ek het onmmiddelik besef hier steek groot waarheid in, ons sal in gemeentes baie mooi moet onderskei tussen die Evangelie en die kultuur waarbinne die Evangelie aan ons bekend geword het. Watter een dra en beskerm ons nou eintlik ten diepste. Ons weet dat daar so maklik verwarring tussen die twee ontstaan. Laat ek een voorbeeld noem, waarop ek baie graag julle kommentaar sal wil hoor. Is die doel van groei en volwassewording in die Westerse kultuur nie eintlik maar om selfstandige en in-beheer mense te kwek nie. Die Evangelie aan die ander kant se: Gelukkig(salig) is hulle wat weet hoe afhanklik hulle van God is. Beheer, bemagtiging teenoor afhanklikheid en broosheid. Tog duidelik teenoorstaandes en as ek so om my kyk is dit vir my baie duidelik wat die Westerse kultuur 'n meer vormende invloed in my gemeenskap se lewe gehad het as die Evangelie op hierdie punt. Ja natuurlik ook in my eie lewe.
Nou hoekom het ek bevry gevoel hierdeur. Ek het dieper insig ontwikkel in die 'valsheid" van die aanname dat die Westerse kultuur christelik is. Dat ons mense, soos wat ons so maklik se, christelik is? kan dalk so wees, maar of hulle (en ek) gekies het vir die evangelie weet ek nie. Dit het my gehelp om 'n gesonde suspisie te ontwikkel oor wat ons in gemeentes doen en verkondig. Natuurlik is die Westerse kultuur beinvloed deur die Envagelie, maar die eintlike proses was en is andersom, dit is die Westerse kultuur wat die evangelie gebruik om haar kultuurdoelwitte te gebruik, en waar dit nie inpas nie, word die evangelie eenvoudig mak gemaak en gebuig totdat ons weer gemaklik daarmee is. Of soos watprof jonker altyd gese het, ook ons sou Christus uiteindelik gekruisig het!
Dit het my gehelp om meer onderskeidend te dink tov die heersende kultuur van die gemeenskap waarin ek leef en die Evangelie. En dit was bevrydend, want skielik het ek wer nuuskierig geraak oor wat die Evangelie dan werklk is, oor Jesus, oor na-volgingskap van Jesus, oor God, oor die einskappe van die Sy gemeenskap en sommer nog 'n hele boel ander dinge. As dit waar is dat die kultuur waarin ons (natuurlik nie net ons nie, maar almal wat in 'n bepaalse ons leef) leef, ons blind en weerstandig maak tov soveel kante van die evangelie, le daar mos 'n goudmyn van ontdekkings om te maak indien ons dapper genoeg is om te onderskei oor waarop dit werklik aankom.
'n Volgende keer skryf ek oor Walls se idee dat 'n gemeente net werklik hierdie onderskeidingswerk kan onderneem indien hulle oor die grens van hulle heersende kultuur bou aan gemeenskap.
Terloops ek sien Sharon- snaude@sun.ac.za het nog 'n paar kopie van Walls se boek in die boekwinkel- jy sal nie spyt wees nie.